
Okresný súd Vranov nad Topľou 7P/21/2025 8825200380 02. 04. 2025 JUDr. Martina Melníková ECLI:SK:OSVT:2025:8825200380.1
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovou v právnej veci manželky (navrhovateľky): A. B. C., D. E., nar. XX.XX.XXXX, bytom F. XX, štátny občan Slovenskej republiky, proti manželovi, ktorý návrh nepodal: C. C., nar. XX.XX.XXXX, bytom G. XX, štátny občan Slovenskej republiky, za účasti mal. detí: H. B. C., nar. XX.XX.XXXX a D. I. C., nar. XX.XX.XXXX, obidve bytom pri matke, zastúpené kolíznym opatrovníkom Úradom práce, sociálnych vecí a rodiny vo Vranove nad Topľou, odbor sociálnych vecí, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou o rozvod manželstva a úpravu práv a povinností rodičov k maloletým deťom na čas po rozvode, t a k t o rozhodol: I. Súd manželstvo A. B. C., D. E., nar. XX.XX.XXXX a C. C., nar. XX.XX.XXXX, uzavreté dňa 08.07.2022 v F., ktoré je zapísané v knihe manželstiev Matričného úradu Továrne, vo zväzku 7, ročník 2022, strana 156, poradové číslo 14, r o z v á d z a. Súd s c h v a ľ u j e rodičovskú dohodu v tomto znení: II. Súd maloleté deti H. B. C., nar. XX.XX.XXXX a D. I. C., nar. XX.XX.XXXX na čas po rozvode z v e r u j e do osobnej starostlivosti matky. III. Každý z rodičov je oprávnený zastupovať maloleté deti a spravovať ich majetok. IV. Otec je p o v i n n ý prispievať na výživu maloletej H. B. C. sumou vo výške 100,- eur mesačne a na výživu maloletej D. I. C. sumou 100,- eur mesačne vždy do 15. dňa toho ktorého mesiaca vopred k rukám matky. V. Styk otca s maloletou H. B. C. nar. XX.XX.XXXX a maloletou D. I. C. nar. XX.XX.XXXX sa n e u p r a v u j e. VI. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania.
Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Rozsudky o výživnom sú vykonateľné doručením. Ak povinný dobrovoľne nesplní peňažnú povinnosť, ktorú mu ukladá vykonateľné rozhodnutie, oprávnený môže podať návrh na vykonanie exekúcie podľa ustanovení § 38 a nasl. zákona č.233/1995 Z.z. Exekučného poriadku. Ak povinný dobrovoľne nesplní povinnosť, ktorú mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. CMP. Podľa § 27 ods. 1 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Podľa § 27 ods. 2 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

